У цяперашні час у неразабраным выглядзе дапускаецца перавозка веласіпеда ў цягніках з ненумараванымі месцамі не больш як адзін у тамбуры вагона (тамбур прадугледжаны ў цягніках рэгіянальных ліній эканомкласа) за ўсталяваную плату. Пры гэтым ў адпаведнасці з Правіламі пасажырам забяспечваецца цэласнасць і захаванасць ручной паклажы, з прычыны чаго пры перавозцы веласіпеда ў неразабраным выглядзе ўладальнік павінен знаходзіцца каля яго і прымаць меры для бяспечнага праезду іншых пасажыраў і работы абслугі.